section_heading: Europska Formula 3
paragraph_text: Paralelno s Britanskom Formulom 3, Latifi je 2013. nastupao i u Europskoj Formuli 3. Vozio je za momčad Carlin, a momčadski kolega, osim Jordana Kinga i Janna Mardenborougha, bio mu je i Harry Tincknell. Bolid koji je Kanađanin vozio bio je Dallarin F312/001 model, pogonjen Volkswagenovim motorom. Sezona koja je počela 23. ožujka na Monzi, a završila 20. listopada na Hockenheimringu, sadržavala je čak 30 utrka, odnosno deset rundi, na kojima su se vozile po tri utrke. Prve dvije utrke na Monzi, Latifi je završio izvan bodova, dok je na trećoj odustao. Petim mjestom na prvoj utrci druge runde na Silverstoneu, osvaja prve bodove, a treću utrku na istoj stazi također završava u bodovima. Na trećoj rundi na Hockenheimringu ne uspijeva doći do bodova, koje osvaja na trećoj utrci četvrte runde na Brands Hatchu. Još jedno peto mjesto osvaja na Red Bull Ringu, a treću utrku na istoj stazi također završava u bodovima. Slijede šesta i sedma runda na Norisringu i Nürburgringu gdje Latifi ostaje bez bodova. Bodove osvaja na prve dvije runde na Zandvoortu, a posljednji plasman u bodovima ostvaruje na drugoj utrci devete runde na Vallalungi. S osvojenih 45 bodova, Kanađanin sezonu završava na 15. mjestu u konačnom poretku vozača.<ref> FIA European Formula 3 Championship 2013 standings Driver Database Pristupljeno 25. ožujka 2021.  Sljedeće 2014. Latifi prelazi iz Carlina u momčad Prema Powerteam, gdje su mu momčadski kolege Esteban Ocon, Antonio Fuoco i Dennis van de Laar. Bolid koji vozi je Dallara F314/003 s Mercedesovim motorom. Sezona je ovoga puta bila proširena za jednu rundu na stazi Moscow Raceway, odnosno tri utrke, te je sadržavala ukupno 11 rundi, na kojima su se vozile po tri utrke. Nova sezona započela je 19. travnja na Silverstoneu, gdje je Latifi osvojio šesto mjesto. Na drugoj utrci na istoj stazi, Kanađanin osvaja drugo mjesto iza momčadskog kolege i pobjednika Estebana Ocona. Ovo je bilo ujedno i jedino postolje za Latifija u Europskoj Formuli 3. U nastavku sezone, Latifi osvaja četvrto mjesto na trećoj utrci na Silverstoneu i šesto mjestu u drugoj utrci druge runde na Hockenheimringu. Nakon toga slijedi treća runda na stazi Pau, gdje Latifi ostaje bez bodova u sve tri utrke. Slijede runde na stazama Hungaroring, Spa-Francorchamps, Norisring, Moscow i Red Bull Ring, gdje Latifi na svakoj od tih rundi dvije od tri utrke završava u bodovima. Najbolje rezultate postiže na prvoj utrci na Norisringu i trećoj utrci na Red Bull Ringu kada osvaja dva četvrta mjesta. Bodove osvaja i na Nürburgringu, a sezonu završava još jednim četvrtim mjestom 12. listopada na stazi Imola. Posljednju rundu, još jednom na Hockenheimringu, nije vozio, jer su se isti datum održavale utrke na Jerezu u Formuli Renault 3.5 na kojima je Latifi nastupao. S osvojenih 128 bodova, Latifi je završio na 10. mjestu u ukupnom poretku vozača.<ref> FIA Formula 3 European Championship 2014 standings Driver Database Pristupljeno 26. ožujka 2021.